Komission asetus (EY) N:o 1851/2002, annettu 17 päivänä lokakuuta 2002, Saksan interventioelimen hallussa olevan rukiin vientiä tiettyihin kolmansiin maihin koskevan pysyvän tarjouskilpailun avaamisesta annetun asetuksen (EY) N:o 1080/2002 muuttamisesta



Virallinen lehti nro L 280 , 18/10/2002 s. 0003 - 0003



Komission asetus (EY) N:o 1851/2002, annettu 17 päivänä lokakuuta 2002, Saksan interventioelimen hallussa olevan rukiin vientiä tiettyihin kolmansiin maihin koskevan pysyvän tarjouskilpailun avaamisesta annetun asetuksen (EY) N:o 1080/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 5 artiklan, sekä katsoo seuraavaa: (1) Komission asetuksella (EY) N:o 1080/2002(3) avataan tarjouskilpailu Saksan interventioelimen hallussa olevan rukiin vientiä varten. Viennin määräpaikkoja ovat kaikki kolmannet maat, lukuun ottamatta komission asetuksen (ETY) N:o 2145/92(4), sellaisena kuin se on muutettuna asetuksella (EY) N:o 3304/94(5), liitteessä määriteltyyn määrävyöhykkeeseen VII kuuluvia maita ja Viroa, Liettuaa, Latviaa, Puolaa, Tsekkiä, Slovakiaa, Unkaria, Norjaa, Färsaaria, Islantia, Venäjää, Valko-Venäjää, Bosnia ja Hertsegovinaa, Kroatiaa, Sloveniaa, entistä Jugoslavian aluetta (Sloveniaa, Kroatiaa ja Bosnia ja Hertsegovinaa lukuun ottamatta), Albaniaa, Romaniaa, Bulgariaa, Armeniaa, Georgiaa, Azerbaidzania, Moldovaa, Ukrainaa, Kazakstania, Kirgisistania, Uzbekistania, Tadzikistania ja Turkmenistania. Kolmansien maiden eri markkinoiden tilanteen vuoksi on aiheellista jättää Sveitsi ja Liechtenstein tarjouskilpailun määräpaikkojen ulkopuolelle. (2) Asetus (EY) N:o 1080/2002 olisi näin ollen muutettava viennin määräpaikkojen osalta. (3) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1080/2002 2 artiklan 1 kohta seuraavasti: "1. Tarjouskilpailu koskee 1000000 ruistonnin enimmäismäärää, joka viedään kolmansiin maihin, lukuun ottamatta asetuksen (ETY) N:o 2145/92 liitteessä määriteltyyn määrävyöhykkeeseen VII kuuluvia maita ja Sveitsiä, Liechtensteinia, Viroa, Liettuaa, Latviaa, Puolaa, Tsekkiä, Slovakiaa, Unkaria, Norjaa, Färsaaria, Islantia, Venäjää, Valko-Venäjää, Bosnia ja Hertsegovinaa, Kroatiaa, Sloveniaa, entistä Jugoslavian aluetta Sloveniaa, Kroatiaa ja Bosnia ja Hertsegovinaa lukuun ottamatta, Albaniaa, Romaniaa, Bulgariaa, Armeniaa, Georgiaa, Azerbaidzania, Moldovaa, Ukrainaa, Kazakstania, Kirgisistania, Uzbekistania, Tadzikistania ja Turkmenistania." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä lokakuuta 2002. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 164, 22.6.2002, s. 11. (4) EYVL L 214, 30.7.1992, s. 20. (5) EYVL L 341, 30.12.1994, s. 48.